## Uredba o izmjenama i dopunama Uredbe o organizaciji, radu i djelokrugu sudbene vlsti u slučaju ratnog stanja ili neposredne ugroženosti neovisnosti i jedinstvenosti Republike Hrvatske.

### NN 25/1992 (29.4.1992.), Uredba o izmjenama i dopunama Uredbe o organizaciji, radu i djelokrugu sudbene vlsti u slučaju ratnog stanja ili neposredne ugroženosti neovisnosti i jedinstvenosti Republike Hrvatske.

# PREDSJEDNIK REPUBLIKE HRVATSKE

Na osnovi članka 101. stavka 1. Ustava Republike Hrvatske, a na prijedlog
Vlade Republike Hrvatske donosim

## UREDBU

### o izmjenama i dopunama Uredbe o organizaciji, radu i djelokrugu sudbene vlsti u slučaju ratnog stanja ili neposredne ugroženosti neovisnosti i jedinstvenosti Republike Hrvatske.

Članak 1.

U Uredbi o organizaciji, radu i djelokrugu sudbene vlasti u slučaju
ratnog stanja ili neposredne ugroženosti neovisnosti i jedinstvenosti Republike
Hrvatske ("Narodne novine", broj 67/91) članak 3. briše se.

Članak 4. postaje članak 3.

Članak 2.

Članak 5. briše se.

Članak 3.

Članak 6, koji postaje članak 4. mijenja se i glasi: "Vojni sudovi
su nadležni u krivičnim predmetima: 1. suditi za krivična djela koja učine
vojne osobe,

2. suditi civilnim osobama koje imaju, svojstvo građanske osobe na službi
u oruženim snagama za krivična djela učinjena u obavljanju službe ili u
vezi sa službom te za sva druga krivična djela koja učine kao suizvršioci
ili kao drugi suučesnici s vojnim osobama,

3. suditi civilnim osobama za krivična djela propisana u Glavi XX Krivičnog
zakona Republike Hrvatske,("Narodne novine", broj 25/77, 50/78,
25/84, 52/87, 43/89, 8/90. i 9/91), te u Zakonu o preuzimanju Krivičnog
zakona SFRJ ("Narodne novine", broj 53/91) i to za djela iz članka
118, 119,121, za djela iz članka 128. i 129. (ako se podaci odnose na obranu),
za djelo iz članka 135. i za djela iz članka 201. do 239. (krivična djela
protiv oružanih snaga).

4. suditi ratnim zarobljenicima za sva krivična djela koja učine kao
ratni zarobljenici te za krivična djela protiv čovječnosti i međunarodnog
prava (članak 141. do 158. Krivičnog zakona),

5. suditi civilnim osobama i za krivična djela protiv imovine i krivična
djela protiv službene dužnosti ako je predmet djela dio borbenog sredstva,
oružja, municija ili eksploziv koji služe potrebama obrane, te druga krivična
djela koja učine kao suizvršioci ili kao drugi suučesnici s vojnim osobama".

Članak 4.

Članovi 7. do 12. postaju članovi 5. do 10.

Članak 5.

U odjeljku pod naslovom "Organizacija i djelovanje vojnog suda"
članovi 13. i 14. koji postaju članovi 11.i 12. izdvajaju se u novi odjeljak
pod nazivom "lzbor sudaca".

Članak 6.

U članku 14. koji postaje članak 12. iza stavka 1. dodaje se novi stavak
koji glasi:

"Odredbe stavka 1. ovoga članka odnose se na suce kojima je izborno
razdoblje iz članka 69. stavka 1. Zakona o redovnim sudovima odnosno suce
porotnike, kojima je tzborno razdoblje iz članka 103. stavka 1. istoga
zakona, isteklo dana 12. prosinca 1991. i kasnije".

Članak 7.

Nakon članka 18. dodaje se novi članak 18a. koji glasi:

"Članak 18a,

Predmete zaprimljene do početka rada vojnih sudova u kojima je započela
glavna rasprava dovršit će odgovarajući općinski odnosno okružni sud.

Ako viši sud do početka rada vojnog suda ukine odluku nižeg suda, predmet
će se ustupiti vojnom sudu".

Članak 8.

Ova uredba stupa na snagu danom objave u "Narodnim novinama".

Broj : 01-305/ 1-92

Zagreb, 22. travnja 1992.

Predsjednik Republike Hrvatske

**dr. Franjo Tuđman, v. r.**

Uredba, NN 25/1992-588
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)